סאשה זויה

סאשה זויה (Sasha Zhoya; נולד ב-25 ביוני 2002) הוא אתלט בעל אזרחות של צרפת, אוסטרליה וזימבבואה. מייצג את צרפת בתחרויות בינלאומיות.

ביוגרפיה
זויה נולד בפרבר של פרת' באוסטרליה, בן לאם מצרפת ואב מזימבבואה והוא בעל אזרחות של שלוש המדינות. הוא הצטיין באתלטיקה והתחרה בקפיצה במוט, קרב רב ובריצות קצרות. עד ינואר 2020 ייצג את אוסטרליה בתחרויות בינלאומיות ומאז מייצג את צרפת. ביולי 2021 זכה במדליית זהב בריצת 110 מטר משוכות, באליפות אירופה עד גיל 20 שהתקיימה בטאלין. באליפות העולם עד גיל 20 שהתקיימה בקניה באוגוסט 2021 זכה במדליית זהב בשיא עולם (משוכות בגובה 99 ס"מ) לגילאי עד 20 של 12.72 שניות. באותה שנה זכה בתואר האתלט המבטיח של השנה באירופה.

באליפות העולם באתלטיקה 2022 סיים חמישי במקצה שלו בחצי הגמר בתוצאה של 13.47 שניות ולא העפיל לגמר.

באליפות אירופה עד גיל 23 שנערכה באספו, פינלנד ביולי 2023 זכה במדליית זהב בתוצאה של 13.31 שניות.

באולימפיאדת פריז (2024) קבע תוצאה של 13.34 שניות בחצי הגמר ולא העפיל למקצה הגמר.
קישורים חיצוניים

קטגוריה:קופצים במוט צרפתים
קטגוריה:רצי משוכות
קטגוריה:אתלטים צרפתים
קטגוריה:אתלטים באולימפיאדת פריז (2024)
קטגוריה:אוסטרלים שנולדו ב-2002